Cikkszám módosítás

A rendszerben a cikkszám egy kiemelt jelentőséggel bíró azonosító, ezzel köti össze a különböző bizonylatokon történő mozgásokat, eseményeket, stb. Emiatt a cikkszámot módosítani nem lehet. Törölni is csak addig, ameddig nem tartozik hozzá olyan adat/esemény, ami megakadályozza a törlést. Ha felmerül az igény a cikkszám módosításra, akkor a következőket lehet tenni:

Ha még nem történt semmilyen művelet (azaz kb. a cikkszám létrehozását követően, azonnal), akkor lehetőség van törölni, és az új cikkszámot létrehozni.

Ha már bármilyen művelet történt a cikkszámmal, akkor marad a módosítandó cikkszám inaktív állapotra állítása, és az új cikkszám létrehozása. Ezt a termék/szolgáltatás oldalán lehet a legegyszerűbben megtenni:

a cikkszám adatlapját megnyitni

kivenni a pipát az „Aktív” checkboxból

A Módosítás gombbal felvenni az adatokat.

Módosítani a cikkszámot az új cikkszámra

visszatenni a pipát az „Aktív” checkboxba

Felvesz újként gombbal létrehozni az új cikkszámot

Ennek hatására ameddig a régi cikkszámból volt készleten (raktárban), addig azt is lehet használni bizonylat készítéskor (pl. számla, szállítólevél, munkalap), de készlet növelést (bevételezés) már nem lehet vele csinálni. Amikor kifutott a raktárkészlete a régi cikkszámnak, akkor már bizonylat készítéskor sem jelenik meg többet.

Ha sok cikkszámnál kell ezt egyszerre megtenni, akkor lehet a tömeges műveleteket is használni rá:

kiexportálni az adatokat (Export / Import)

táblázatkezelővel módosítani az „Aktív” oszlop tartalmát hamis értékre

visszaimportálni a táblázatot

táblázatkezelővel visszaállítani az „Aktív” oszlop tartalmát igaz értékre

táblázatkezelővel módosítani a cikkszámokat

visszaimportálni az adatokat.

Kapcsolódó oldalak:

Cikkszámok

Cikkszám törzsadatok

Cikkszám export/import